Liga a 2-a: Comuna Recea - Rapid , sâmbătă, ora 12:30 , Digi Sport 1

Liga 1: Viitorul - Astra, sâmbătă, ora 21:30, Digi Sport 1

Corespondentul Digi Sport Marius Tuhuț a dezvăluit că în urmă cu o lună niște oameni de afaceri din Franța au venit în mod special la Cluj, pentru a se interesa la fața locului de situația exactă a clubului campion. Oamenii de afaceri din Hexagon s-au interesat de situația financiară a clubului, de toate actele, de contracte, vizita de atunci fiind ținută sub secret.

Poate acesta este de fapt motivul real pentru care s-a tot amânat revenirea lui Marian Copilu ca manager general la CFR Cluj.

Singura certitudine de la CFR Cluj!

Singura certitudine din acest moment, legată de organigrama clubului, este aceea că Daniel Stanciu a fost deja cooptat în conducere. Cum actele acestuia au fost deja puse la punct, Stanciu și-a intrat imediat ”în pâine”, fiind prezent în tribunele stadionului ”Dr. Constantin Rădulescu”, la meciul cu Poli Iași. Stanciu, cel mai probabil va fi delegat pe probleme ce țin de latura sportivă.

”Da, am avut o discuție cu cei din conducerea clubului, cu o parte din acționari, cu domnul Băgăcean, care este președintele CA și mai mult ca sigur voi face parte din organigrama clubului în perioada imediat următoare. Eu nu pot să confirm (n.r.: plecarea lui Iuliu Mureșan), că nu am avut o astfel de discuție cu nimeni din conducerea clubului, doar ce am citit și zvonurile care au circulat. Probabil că au mai făcut ceva loc (n.r.: în birou)”, spunea, zilele trecute, Daniel Stanciu, la Digi Sport, despre sosirea sa la CFR Cluj.

Etichete:

,

,

,